Viborg: Torsdag klokken cirka 14.25 udspillede der sig en dramatisk situation på Viborg Rådhus, da en mand angiveligt forsøgte at sætte ild til sig selv.

Et vidne, som folkebladet har talt med, fortæller, at manden hældte benzin over sig selv og forsøgte at sætte ild til sig selv ud for Ydelseskontoret i forhallen på Viborg Rådhus.

Optrinnet bekræftes af Jette Fabian, som i sommerperioden er vikarierende leder for netop Ydelseskontoret.

- En person har overholdt sig med brandbar væske. Efterfølgende barrikaderede han sig på toiletterne på rådhuset, fortæller hun.

Politiet samt Midtjysk Brand & Redning blev tilkaldt, og førstnævnte afhentede personen, oplyser hun.

Jeg går ud fra, det drejer sig om en person, som var utilfreds med et eller andet?

- Ja, det må han have været, men jeg ved det ikke. Han nåede faktisk ikke at sige noget. Det foregik rimelig hurtigt, siger Jette Fabian.